હર્ષદ ત્રિવેદીએ વિનોદ ભટ્ટ વિશે વાત કરતાં જણાવેલું કે, એ મારા માટે પિતાતુલ્ય છતાં હું એમના માટે એવો મિત્ર હતો કે, એમને કડવું પણ કહી શકતો. એ વચનના પાક્કા હતા. એટલે એક મિત્રને આપેલું વચન પાળવામાં એમણે ગુરુદ્રોહ કર્યો. એ એવું સ્વીકારતાં કે, એમણે ભૂલ કરી હતી. મને એક દિવસ સામેથી ફોન આવ્યો અને પૂછ્યું કે, ‘આપણે માણસ કે ભગવાન? મેં કહ્યું કે, આપણે તો માણસો. તો કહે કે, તો શું માણસની ભૂલ ન થઇ શકે? અને એ ભૂલ થઇ તો શું તમે બધા સંબંધો ભૂલી જશો?’ પછી અમે એમને મળેલાં પણ ખરા.